རྔོན་པ་དང་སྤྱང་ཀི་གཉིས་ཁ་གཏད་དུ་བཅུག་པས་སྙན་ངག་འདིའི་འཆད་རྗོད་རྩེ་ལ་སོན་པར་བྱས།སྤྱང་ཀི་གྲགས་དུས་ལ་དུས་ཀྱི་ནངས་དགོང་གི་དབྱེ་བས་མ་ཕྱེ་བར།རླུང་ལྡིང་མཚམས་ལ་བལྟོས་ནས་བཞག་ཡོད།རླུང་གི་བཞུར་རྒྱུན་གྱི་ངོགས་གཉིས་ན་འགྲེང་བའི་སྤྱང་ཀི་དང་རྔོན་པ་གཉིས་ཕན་ཚུན་རྟེན་ཅིང་འབྲེལ་ནས་གཅིག་ཁོངས་གཅིག་ལ་གཏོག་ས་ཤིང་།ཕ་རོལ་གྱི་འཆི་བས་ཚུར་རོལ་གྱི་སྐྱེ་སྟོབས་འཕེལ་བ་དང་།གལ་ཏེ་ལྡོག་ན་ཅིག་ཤོས་ཉམས་འགྲོ་བའི་གནས་ལུགས་ཤིག་བསྲུང་ནས།དེ་ལྟར་སྲིད་པ་མ་འཇིག་བར་ཏུ་གྲུབ་པའི་རྗོད་གཞི་ཞིག་ང་ཚོར་བསྟན་ཡོད།འོན་ཀྱང་དུས་ཀྱི་བཞུར་རྒྱུན་ལྟ་བུའི་རླུང་གི་རྒྱུ་བ་འགག་དུས།རྔོན་པས་སྤྱང་ཀི་ཡང་ན་རང་ཉིད་ལ་གཏད་པའི་མེ་མདའ་ཁུར་ནས་ཕྱིར་རང་ཁྱིམ་ཏུ་ལོག་འགྲོ